Translate the text from Welsh to English.



 
Mae'r datganiad hwn yn rhoi gwybodaeth i aelodau am ein cynlluniau o ran cerbydau ar gyfer contract gwasanaethau rheilffyrdd nesaf Cymru a'r Gororau.   
  
Mae cael gwasanaeth rheilffordd safonol a dibynadwy sy’n rhan o system drafnidiaeth gyhoeddus gwbl integredig ledled Cymru yn hollbwysig er mwyn helpu ein heconomi i dyfu, caniatáu i’n cymunedau gysylltu a datblygu, caniatáu i’n dysgwyr gael cyfleoedd addysgol a sicrhau bod pobl yn gallu cyrraedd gwasanaethau gofal iechyd.   
  
Mae'r hyn y mae teithwyr yn ei feddwl am ansawdd y trenau y maent yn teithio arnynt bob dydd yn agwedd sylfaenol ar eu boddhad cyffredinol â’r gwasanaeth a ddarperir. Mae'n bwysig bod cerbydau o ansawdd sy'n cwrdd â disgwyliadau teithwyr yn cael eu darparu fel rhan o'r contract gwasanaeth rheilffyrdd nesaf.  
  
Mae'r twf mewn teithwyr wedi bod yn sylweddol uwch na'r hyn a ragwelwyd pan gafodd y contract presennol ei osod gan Awdurdod Rheilffyrdd Strategol Llywodraeth y DU, a hynny’n gynnar ar ddechrau’r ddegawd ddiwethaf. Nid oes unrhyw ddarpariaeth yn y contract hwn, yr ydym bellach wedi'i etifeddu, ar gyfer twf mewn teithwyr. Felly, er gwaethaf buddsoddiad sylweddol gan Lywodraeth Cymru mewn gwasanaethau a cherbydau ychwanegol, ni ddarparwyd digon o gapasiti ar bob adeg i gwrdd â'r galw gan deithwyr. Mae ein cynlluniau ar gyfer y contract nesaf yn cael eu llunio gyda hyn mewn cof. Bydd angen i gynigwyr gynnwys capasiti digonol i gwrdd â'r galw gan deithwyr. Disgwylir y bydd y galw hwnnw'n cynyddu 74% ymhellach erbyn 2030\.  
  
Nid yw’r contract cyfredol yn caniatáu ar gyfer twf ac nid yw ychwaith yn gorfodi’r Cwmni Trên i ddarparu cerbydau newydd. O ganlyniad, mae ein trenau mwyaf newydd yn fwy nag 20 mlwydd oed a'r hynaf yn agos iawn at fod yn 40 oed. Nid yw'r rhan fwyaf ohonynt yn cydymffurfio â'n gofynion o ran hygyrchedd, ac mae hynny ynddo’i hun yn her anferth. Mae’n flaenoriaeth gennym wella'r fflyd presennol o gerbydau nad ydynt yn addas at y diben o gyflenwi rhwydwaith rheilffyrdd modern, effeithlon a glân.   
  
Mae'r contract gwasanaeth rheilffyrdd nesaf yn gyfle i bobl ledled Cymru weld newidiadau go iawn i ansawdd y trenau y maent yn eu defnyddio'n ddyddiol. Mewn ymateb i'r ymgynghoriad cyhoeddus a gynhaliwyd gennym yn gynharach eleni, roedd pobl yn bendant eisiau gweld amrywiaeth o welliannau.    
  
Yn dilyn cyfnod cyncymhwyso llwyddiannus y broses gaffael, rydym wedi gwahodd y cynigwyr i lunio eu hatebion amlinellol. Bydd yr atebion amlinellol hyn yn sail i gam nesaf y gwaith o ddatblygu'r contract – y Ddeialog Gystadleuol. Mae’r weithdrefn Ddeialog Gystadleuol yn broses lle’r ydym yn gweithio gyda’r cynigwyr i lunio contract sy’n sicrhau bod ein hamcanion lefel uchel yn cael eu cyflawni, gan ganiatáu i gynigwyr lunio eu atebion unigryw eu hunain er mwyn cwrdd â chyfres o ofynion manwl, sy’n gyffredin i bob cynigwr. Yn y pen draw, bydd pob cwmni’n cyflwyno cynigion ar sail y gofynion hynny.   
  
Fel rhan o'r broses hon, rydym wedi nodi rhai o'r blaenoriaethau allweddol y byddem yn gofyn i'r cynigwyr eu darparu, man lleiaf, wrth iddynt gyflwyno’u hatebion arfaethedig o ran cerbydau.  
  


* Mae'n rhaid darparu cerbydau o ansawdd uchel er mwyn cwrdd â disgwyliadau a galwadau cynyddol gan deithwyr. Mae hyn yn cynnwys mynd ati i hwyluso ffyrdd o weithio wrth deithio, sicrhau cysylltedd, gwybodaeth i deithwyr a darparu digon o le i storio bagiau a beiciau.
* Mae'n rhaid i'r holl gerbydau gydymffurfio â Rheoliadau'r Fanyleb Dechnegol ar gyfer Rhyngweithredu i Bobl â Symudedd Is. Rhaid darparu Toiledau sy’n Rheoli Allyriadau pan fo'n briodol.
* Rhaid sicrhau cynnydd mewn capasiti er mwyn cefnogi'r twf presennol yn nifer y teithwyr a'r twf a ragfynegir at y dyfodol er mwyn sicrhau na fydd angen i deithwyr sefyll am fwy nag 20 munud, hyd yn oed ar y gwasanaethau mwyaf prysur.
* Yn  ardaloedd y Metro yn benodol, mae'n rhaid i gerbydau allu caniatáu i bobl fynd i mewn iddyntac allan ohonynt yn sydyn.
* Ar Reilffyrdd Craidd y Cymoedd (h.y. y gorsafoedd hynny i'r gogledd o Orsaf Stryd y Frenhines, ynghyd â rheilffordd Bae Caerdydd), bydd gwasanaethau i deithwyr sy'n defnyddio tyniant disel yn unig yn dod i ben yn raddol. Caiff systemau trydaneiddio confensiynol, systemau storio ynni a systemau hybrid eu hystyried.

  
Yn ystod cam nesaf y broses gaffael, bydd Trafnidiaeth Cymru yn gweithio gyda'r cynigwyr i edrych ar y modd y gellir datblygu'r gofynion sylfaenol hyn ymhellach yn y fanyleb gynhwysfawr ar gyfer y contract gwasanaeth rheilffyrdd.  
  
Bydd disgwyl i bob cynigydd leihau’r effaith y mae'r cerbydau'n ei chael ar yr amgylchedd, p'un ai’r trenau neu’r cyfleusterau yn y depo sy’n gyfrifol  am yr effaith honno. Gellir defnyddio technoleg i helpu yn hyn o beth, gan gynnwys cynhyrchu ynni drwy’r systemau brecio, a thrwy osod systemau monitro ynni ar drenau. Gallai’r atebion posibl yn y depos gynnwys paneli solar a chasglu dŵr, a lleihau’r effaith ar gymunedau lleol drwy reoli sŵn a golau’n effeithiol.   
  
Credwn fod y cwmnïau sy'n cyflwyno cynigion i ddarparu a rhedeg ein trenau am y 15 mlynedd nesaf yn y lle gorau i’n cynorthwyo i ddatblygu’r atebion gorau ar gyfer cerbydau yn ardal Cymru a’r Gororau. Mae pob un o’r cwmnïau hyn wedi darparu gwasanaethau rheilffyrdd ledled y byd ac mae ganddynt arbenigedd, partneriaid a chysylltiadau â rhwydweithiau’r diwydiant a fydd, o’u sianelu drwy broses gystadleuol, yn caniatáu i’r rhai sy’n defnyddio gwasanaeth wedi’i foderneiddio elwa ar y gorau sydd gan y diwydiant rheilffordd byd\-eang i’w gynnig.  
  
Bydd y dull cydweithredol hwn o weithio gyda'r cynigwyr yn arwain at atebion fforddiadwy y gellir eu cyflenwi ac a fydd wedi’u teilwra ar gyfer cerbydau yng Nghymru. Bydd hynny’n cyd\-fynd â’n dyheadau ni ac anghenion defnyddwyr y rhwydwaith.   
  
Yn y cyfamser, rydym yn parhau i weithio gyda Trenau Arriva Cymru, y gweithredwr presennol i nodi opsiynau ar gyfer darparu capasiti ychwanegol ar wasanaethau prysur. Er mai nifer cyfyngedig iawn o gerbydau disel sydd ar gael, mae fy swyddogion yn cynnal trafodaethau gyda'r diwydiant rheilffyrdd i geisio dod o hyd i atebion a allai sicrhau capasiti ychwanegol yn y tymor byr.  
  
  






Translation:


 
This statement informs members about our plans for rolling stock for the next Wales and Borders rail service contract.  

  

The importance of having a quality, reliable railway service that is part of a genuinely integrated public transport system across Wales is central to helping our economy grow, to allowing our communities to connect and develop, to allowing learners to access education opportunities and to improving access to healthcare.  

  

Passenger perceptions of the quality of the trains they travel on every day are a fundamental aspect of their overall satisfaction with the service provided. It is important that high quality rolling stock which meets passenger expectations is delivered as part of the next rail service contract.  

  

Passenger growth has been significantly higher than was forecasted when the current contract was let by the UK Government’s Strategic Rail Authority early last decade. There is no provision in this contract, which we have now inherited, for passenger growth. Therefore, despite the significant investment the Welsh Government has made in additional services and rolling stock, sufficient capacity to meet passenger demand has not always been provided. Our plans for the next contract are being developed with this in mind. We will require the bidders to include sufficient capacity to meet passenger demand which is forecasted to grow by a further 74 per cent by 2030\.  

  

As well as not accounting for growth, the current contract does not compel the Train Operating Company to provide new rolling stock.  As a result, our newest trains are more than 20 years old and the oldest are fast approaching their 40th birthday. Most do not comply with our accessibility requirements, which in itself presents a major challenge. Improvement of the current fleet of rolling stock that is simply not up to the task of delivering a modern, efficient and clean rail network is a priority.  

  

The next rail service contract is an opportunity for people all over Wales to see real changes in the quality of the trains they are using on a daily basis.  In response to the public consultation we held earlier this year, people were clear that they wanted to see a range of improvements.  

  

Following the successful prequalification phase of the procurement, we have invited the bidders to develop their outline solutions. These outline solutions will form the basis for the next phase of the contract development – the Competitive Dialogue.  Competitive Dialogue is a process through which we work with the bidders to develop a contract which ensures the delivery of our high level objectives, whilst at the same time allowing the bidders to fine tune their own unique solutions to meet a set of detailed requirements, common to all bidders, which each company will ultimately bid against.  

  

As part of this process we have set out some key priorities that we require the bidders to deliver, as a minimum, with their proposed rolling stock solutions:  

 


* High quality rolling stock must be provided which meets increasing passenger expectations and demands. This includes enabling mobile working, connectivity, passenger information and the provision of adequate space to store luggage and bicycles.


* All rolling stock must comply with the Persons with Reduced Mobility Technical Specification of Interoperability regulations. Controlled Emission Toilets must be provided wherever appropriate.


* An increase in capacity must be delivered to support the existing and forecasted growth in passenger numbers so that, even on the busiest services, passengers do not have to stand for more than 20 minutes.


* In Metro areas in particular, rolling stock must be capable of allowing rapid boarding and alighting.


* On the Core Valley Lines (ie those stations north of Cardiff Queen Street plus the Cardiff Bay line) passenger operations making use of diesel only traction will be phased out.  Conventional electrification, stored energy systems and hybrid systems will be considered.


  

During the next part of the procurement process, Transport for Wales will be working with the bidders to explore how these minimum requirements can be further developed in the detailed specification for the rail service contract.  

  

All bidders will be expected to minimise the impact of rolling stock on the environment, whether from the trains or the depot facilities. Innovations may include regeneration from braking and energy monitoring systems for trains, whilst in depots solutions could include solar energy and water harvesting, and minimising the impact on local communities through effective noise and lighting management.  

  

We believe that the companies bidding to provide and operate our trains for the next 15 years, all of whom have track records of delivering rail services around the world, are best placed to help us develop the most suitable rolling stock solutions for the Wales and Borders area. Each of these companies has access to expertise, partners and industry networks which, when channelled through a competitive process, will allow the users of a modernised service to benefit from the very best that the global rail industry can offer.  

  

This collaborative approach with the bidders will result in a deliverable, affordable and tailored solution for rolling stock in Wales to match our ambitions and the needs of the network’s users.  

  

In the meantime, we are continuing to work with the current operator, Arriva Trains Wales, to identify options for providing additional capacity on busy services. Whilst there is very limited diesel rolling stock currently available, my officials are in dialogue with the rail industry to try to identify solutions that could deliver additional capacity in the short term.